# ስለ የቅድሚያ የፍላጎት ምርጫ ጽሁፋዊ መግለጫ መመሪያ

በቪክቶሪያ *የአዕምሮ ጤና እና ደህንነት ህግ 2022 ዓ›ም* መሰረት አስቀድሞ የፍላጎት ምርጫዎችህን በጽሁፍ ማረጋገጥ ህጋዊ መብት መሆኑ ይታወቃል። ይህ ምርጫ የሰፈረበት ሰነድ የግዴታ ሕክምና በሚደረግልዎት ወቅት እንደ ግለሰብ ከአእምሮ ጤንነት ጋር በተያያዘ በህክምና፣ እንክብካቤና ድጋፍ ዙርያ የራስዎትን አስተያየት እንዲሁም ስለ አእምሮ ጤና ያገኙትን ተሞክሮ እንዲገልጹ ያስችልዎታል።

ይህ መመሪያ አስቀድሞ ከተዘጋጀው የፍላጎት የምርጫ ቴምፕሌት ጋር አብሮ መጠቀም ይቻላል፡፡ ከድረ ገጻችን ([www.imha.vic.gov.au](http://www.imha.vic.gov.au)) ላይም ማውረድ ይቻላል፡፡ ወይም ይህን ሀሳብ ከግል የአጻጻፍ ስልትዎ ወይም ከፍላጎትዎ ጋር በሚስማማ መንገድ ለመግለጽ መምረጥ ይችላሉ።

## የቅድሚያ የምርጫዎች ጽሁፋዊ መግለጫ ምንድን ነው?

በህጉ መሰረት የቅድሚያ የምርጫዎች ጽሁፋዊ መግለጫዎች አንድ ግለሰብ የግዴታ ህክምና ከተደረገለት ከህክምና፣ ከድጋፍና ከመንከባከብ ጋር በተያያዘ ያለውን ምርጫ የሚገልጹ ሰነዶች ናቸው። የህክምና ቡድኑ **የተገለጸውን ምርጫ ለመከተል ሁሉንም ምክንያታዊ (ተግባራዊ እና እንዲስማማ) ለማድረግ ጥረት ማድረግ ይጠበቅበታል፤** ይሁን እንጂ ይህን የማድረግ **ህጋዊ ግዴታ የለባቸውም**። የርስዎን ምርጫዎችን ላለመከተል ከወሰኑ በ 10 የሥራ ቀናት ውስጥ በጽሑፍ ማብራሪያ መስጠት ይጠበቅባቸዋል። መግለጫዎት ስለ ህክምና/መዳን ምርጫዎትን የሚያካትት ከሆነ የአእምሮ ጤንነትና ደህንነት አገልግሎት ለየት ያለ ህክምና እንዲያደርጉ ሊጠይቅዎት የሚችለው በሚከተሉት ሁኔታዎች ነው፤

* የሚመኙት ነገር በክሊኒካዊ ሁኔታ ተስማሚ እንዳልሆነ፤ ወይም
* ይህን ለማድረግ ሁሉንም ዓይነት ምክንያታዊ (ትክክለኛና አስተዋይ) እርምጃዎች ከወሰዱ በኋላ እርስዎ የሚመኙትን ነገር ለመፈጸም የማይችሉ ከሆነ፤

ከህክምና ጋር የማይዛመድ እንክብካቤና ድጋፍ ለማግኘት ፍላጎትዎን ማካተት ይችላሉ። ይህም የሚያካትተው ከአእምሮ ጤና ጋር በተያያዘ የግል ተሞክሮዎትን፤ ቤተሰብን ዘመድዎን፤ ድጋፍ የሚሰጡዎትን ወይም እንክብካቤ የሚያደርጉ ሰዎችን እንዴት ማነጋገር እንደሚቻል መመሪያዎች፤ የቤት እንስሳት እንክብካቤ ዝግጅት፤ የገንዘብ አያያዝ፤ አካላዊ የጤና ፍላጎት፤ ማህበራዊ እና ስሜታዊ ደህንነት (SEWB)፤ በባህላዊ ፈውስ መዳን፤ መንፈሳዊ ፍላጎቶች እንዲሁም እንደ ልጆች እንክብካቤ ያሉ ሌሎች ኃላፊነቶችን ሊያጠቃልል ይችላል። በተጨማሪም የሀሳብ ልውውጥ ለማድረግና ውሳኔ ላይ ለመድረስ የሚረዳዎ ምን እንደሚያስፈልግዎት እንዲሁም የጤና መረጃዎን ማግኘት ያለበት ማን እንደሆነ መዘርዘር ይችላሉ።


## የቅድሚያ የፍላጎት ጽሁፋዊ መግለጫ ማዘጋጀት ይኖርብኛል?

የቅድሚያ የፍላጎት ጹሁፋዊ መግለጫ ከማዘጋጅትዎ በፊት ሰዎች ይህንን ለማዘጋጀት የሚነሳሱበት ምክንያት ታሳቢ ማድረግ ይኖርብዎት ይሆናል።የቅድሚያ የፍላጎት ጹሁፋዊ መግለጫ ማዘጋጀት ሊሰጠው የሚችልባቸው ጥቅሞች የሚከተሉት ናቸው፡

* የሚመርጡትን የህክምና ዘዴ እንዲገልጹ በመፍቀድ በራስ የመመራትና ራስን በራስ የማስተዳደር መብትዎን ያበረታታል።
* ስለ አእምሮ ጤና፣ ስለ ህመም ወይም ስለ ጭንቀት ያጋጠመዎትን ተሞክሮዎች በራስዎ ቃላት እንዲገልጹ ይፈቅዳል፤
* በእርስዎ እና በእንክብካቤ ህክምናዎ ላይ በሚሳተፉ ሰዎች መካከል ያለውን ተግባቦት ማጠናከር፤ ይህም ህክምና በተመለከተ በሚወስዱት ውሳኔ ከፍ ያለ የተሳትፎ እና የፈጻሚነት ስሜት እንዲፈጥሩ ሊያደርግ ይችላል፤
* በማገገምና በደህንነትዎ ላይ አሉታዊ ተጽዕኖ ሊያሳድር ይችላል ብለው ከሚያስቡት የማይፈለግ ህክምና እንዲጠበቁ ይረዳዎታል፤
* ባለፉት ጊዜያት ለእርስዎ ውጤታማ ያልነበሩ ህክምናዎችን በተመለከተ ያለዎትን ግ ንዛቤ ያሳድጋል፤
* ለእርስዎ ሁነኛ የህክምና ወይም የመዳን የፈውስ አማራጭ ዘዴዎች መሆናቸው ያረጋገጥዋቸው ሃሳቦች እንዲያቀርቡ ያደርጋል፤
* ጤናማ ባልሆኑበት እና/ወይም ሆስፒታል በገቡበት ጊዜ ትኩረት ስለሚጠይቁና/ወይም መፍትሔ ስለሚያስፈልግዎት ተጨማሪ ጉዳዮች ከጤና ጥበቃ ቡድንዎ ጋር ለመነጋገር ያስችልዎታል። (ለምሳሌ የቤተሰብ ወይም የመንከባከቢያ ሠራተኞችን፣ የድጋፍ ሠራተኞችን፣ የቤት እንስሳትን መንከባከብ፣ የገንዘብ አያያዝን፣ አካላዊ የጤና መስፈርቶችን፣ ባህላዊ ፍላጎቶችን፣ መንፈሳዊ ፍላጎቶችን እና ሌሎች ግዴታዎችን ማሳወቅ)።
* የእርስዎን ቅሬታ በተመለከተ ለአእምሮ ጤና እና ደህንነት ኮሚሽን (MHWC) እርስዎን ወክሎ እንዲያቀርብ ለአንድ ሰው ፈቃድ እንዲሰጡ ያስችሎዎታል።

## የቅድሚያ የፍላጎት ምርጫ ጽሁፋዊ መግለጫ እንዴት ይዘጋጃል?

በድረገጽ [www.health.vic.gov.au](http://www.health.vic.gov.au). ላይ የሚገኘውን የቅድሚያ ምርጫ ቴምፕሌት ቅጽ መጠቀም ይችላሉ። በሌላ በኩል ደግሞ ድጋፍ በሚሰጥዎት ግለሰብ ወይም እርስዎ በመረጡት ድጋፍ ሰጪ አማካኝነት የቅድሚያ የፍላጎት ምርጫ ጽሁፋዊ መግለጫዎን ማቀናበር ይቻላል። እነዚህን ለማድረግ የሚከተሉት ያስፈልጋሉ፤

* መፈረም እና ቀን ማስቀመጥ።
* ለኣቅመ ኣዳም በደረሰ ሰው (ዕድሜው 18 ዓመት ወይም ከዚያ በላይ) በጽሑፍ በይፋ መመስከር ይኖርበታል፡፡ መስካሪው ሰው ስትፈርሙ መታዘብ ይኖርበታል፡፡ ይህን ስለማድረጉ መስካሪው ቃሉን ማካተት አለበት፡፡ የቪክቶሪያን መንግሥት የቅድሚያ የፍላጎት ምርጫ ጽሁፋዊ መግለጫ ቴምፕሌት የሚከተለውን የምሥክርነት ቃል እንዲገሰፍርጽ ሀሳብ አቅርቧል፡፡

*“በእኔ አመለካከት ይህንን የቅድሚያ የፍላጎት ምርጫጽሁፋዊ መግለጫ ያዘጋጀ ሰው የሚከተሉትን ይረዳል፤*

* *የቅድሚያ የፍላጎት ምርጫ ጽሁፋዊ መግለጫ ምንድ እንደሆነነ፤*
* *ጽሁፋዊ መግለጫውን ማቅረብ የሚያስከትለው ውጤት፤ እና*
* *እንዴት መመለስ እንደሚቻል ነው።*

*ይህንን የቅድሚያ የፍላጎት ምርጫ ጽሁፋዊ መግለጫ በፍቃደኝነትና በነጻነት ያዘጋጁት ነው ብዬ አምናለሁ። ከዚህ በላይ የተጠቀሰው ሰው ሲፈርም በአካል ተመልክቻሎህ።”*

*የምስክር ስም፡ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*የምስክር ፊርማ፡ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*ቀን፡ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*ሰዓት፡ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

የቅድሚያ የፍላጎት ምርጫ ጽሁፋዊ መግለጫ ከወጣ በኋላ ሊለወጥ አይችልም። ሊሰርዙት ካልፈለጉ በስተቀር ተግባራዊ ይሆናል። ይህን ለማድረግ የሚችሉት፡

* በድረገጽ [www.health.vic.gov.au](http://www.health.vic.gov.au) ላይ የሚገኘውን የምርጫዎች የመቀየሪያ ቅጽ በመጠቀም ጽሁፋዊ መግለጫዎን ይሰርዛሉ።
* አዲስ ጽሁፋዊ መግለጫ በሚያዘጋጁ ጊዜ፤ በአሁኑ ጊዜ ስራ ያለዉን መግለጫ በቀጥታ እንዲሰረዝ ይደረጋል።

## ምስክሬ ማን ሊሆን ይችላል?

የእርስዎ ምስክር ለአቅመ ኣዳም የደረሰ ማንኛውም ሰው (እድሜው 18 ዓመት ወይም ከዚያ በላይ የሆነ) ሊሆን ይችላል። ጓደኞችዎ፣ የቤተሰብዎን አባላት ወይም ድጋፍ ሰጪ ሠራተኞችን ጨምሮ ማንኛውም የሚመርጡት ሰው ሊሆን ይችላል።

**የተፈቀደለት ምስክር ከህክምና ምርጫዎ ጋር የግድ መስማማት እንደሌለበት መገንዘብዎ አስፈላጊ ነው።**

እንደሚያምንዎት የሚገልጽ ጽሁፋዊ ሰነድ መፈረም ይኖርባቸዋል፡

* የቅድሚያ የፍላጎት ምርጫ የጹሁፍ መግለጫ ምን እንደሚያመለክት መረዳት፣
* የመግለጫው መኖር ሊያስከትለው የሚችለው ጉዳት ምን እንደሆነ መረዳት፣
* ከፈለጉ እንዴት ሊሰርዙት እንደሚችሉ መረዳት፣ እንዲሁም
* የቅድሚያ የፍላጎት ምርጫ የጽሁፍ መግለጫን በፈቃደኝነት እንዳዘጋጁ ነው።

ምስክርዎ ስለ እነዚህ ጉዳዮች ስለ አልዎት ግንዛቤ እርግጠኛ ካልሆነ ሊያብራሩለት ይችላሉ ወይም ይህን መመሪያ አንድ ላይ ልትነጋገሩበት ትችላላችሁ።

አንዳንድ ሰዎች በሥራ ቦታ ላይ እገዳ ስላለባቸው ቀደም ሲል የጻፉትን የቅድሚያ የፍላጎት ምርጫ ጽሁፋዊ መግለጫ ሊመስክሩበት አይችሉም ይሆናል፡፡ ቅጹን ስለመፈርዎት ከመመስከራቸው በፊት ምስክርዎ ከቀጣሪያቸው ጋር መማከር ይኖርባቸው ይሆናል፡፡ ምስክርዎ መፈረም እንደማይችሉ የሚጠቁሙ ከሆነ፤ ምስክር ሆኖ የሚያገለግል ሌላ ለኣቅመ ኣዳም የደረሰ ሰው መምረጥ እንደሚችሉ ያስታውሱ፡፡

## የቅድሚያ የፍላጎት ምርጫ የጽሁፍ መግለጫን እንዴት መቀየር (እሰርዛለሁ) እችላለሁ?

አስቀድሞ የተቀመጠውን የቅድሚያ የፍላጎት ምርጫ የጽሁፍ መግለጫን መቀየር ልክ አንዱን ከመፍጠር ጋር ተመሳሳይ መስፈርቶች አሉት፤ በሌላ ኣባባል ጽሁፋዊ መግለጫው የግድ፤

* ቀደም ሲል የጻፉትን የቅድሚያ የፍላጎት ምርጫ የጽሁፍ መግለጫን የመሰረዝ እቅድዎት በግልጽ ማስፈር፤
* በእርስዎ መፈረምና ቀን መጻፍ አለበት።
* አንድ አዋቂ ሰው ሊታዘብ ይገባል፤ ይህም የቅድሚያ የፍላጎት ምርጫ ጽሁፋዊ መግለጫ ምን እንደሆነ፣ እየተሻረ እንደሆነና በፍቃደኝነትና በነጻነት እየቀየሩት እንዳለ የሚያረጋግጥ መግለጫ ይካተትበታል፡፡

## የአእምሮ ጤና አገልግሎት ሰጪዬ ስለ የቅድሚያ የፍላጎት ምርጫ የጽሁፍ መግለጫዬ እንዲያውቅ ማድረግ የምችለው እንዴት ነው?

* ቅጹን ሞልተው ከጨረሱ በኋላ ለአእምሮ ጤና እና ደህንነት አገልግሎትዎ ያቅርቡ። በክሊኒካል ፋይል ማህደርዎ ውስጥ አንድ ቅጂ ጨምረው ወደ ሆስፒታሉ ኤሌክትሮኒክ መረጃ ኣሰራር ዘዴ ያስገቡልዎታል፡፡
* ሌላ ሆስፒታል ወይም አገልግሎት የሚጎበኙ ከሆነ ለራስዎ የሚሆን የቅጹን ቅጂ መያዝ ያስፈልጋል። ለአእምሮ ጤናና ደህንነት አገልግሎት ቅጂዎችን እንዲያዘጋጅልዎት መጠየቅ ይችላሉ። በተጨማሪም ለሚንከባከብዎት፣ ለሚደግፍዎ ሰው ወይም ለተመረጠ የድጋፍ ሰራተኛ አንድ ቅጂ መስጠት ይችላሉ።

## ጠበቃ ሊረዳ ይችላልን?

የሚፈልጉ ከሆነ፣ የእኛ ጠበቃዎች የቅድሚያ የፍላጎት ምርጫ የጽሁፍ መግለጫ በማዘጋጀት ረገድ ረገድ ሊረዱዎት ይችላሉ።

የእኛ በራሳቸው የሚመሩ ነጻ ጠበቃዎቻችን እንዲሁም ነጻ የሆኑ የፈርስት ኔሽንስ/ First Nations ጠበቃዎቻችንም እንዲሁ ማድረግ የሚችሉት አለ፤

* ስለ ፍላጎትዎ ሲያወሩ ማድመጥ፤ እንዲሁም ስለ አማራጮችዎ ከእርስዎ ጋር መወያየት፤
* መብትዎን ለመጠቀም እንዲችሉ ለመደገፍ የሚያስችል መረጃ ማቅረብ፤
* ድምጽዎ እንዲሰማ ለማድረግ ከእርስዎ ጋር መስራት፤
* አስፈላጊ ሆኖ ከተገኘ ወደ ሌላ ተጨማሪ አገልግሎቶች መላክ፤

## እንዴት IMHAን ማነጋገር እና ተጨማሪ መረጃ ማግኘት እንደሚቻል

* በድረገጽ [www.imha.vic.gov.au](http://www.imha.vic.gov.au) ላይ መግባት እና የእኛን የቅድሚያ የፍላጎት ምርጫ የጽሁፍ መግለጫ ቪዲዮዎችን ይመልከቱ፤
* በኢሜል ወደ contact@imha.vic.gov.au ይላኩ፤
* IMHAን በስልክ መስመር **1300 947 820** ደውሎ ማነጋገር ይችላሉ። (የህዝባዊ በዓላትን ሳይጨምር) በሳምንት ሰባት ቀናት ከጥዋቱ 9:30 am እስከ 4:30 pm ድረስ ከ IMHA ደጋፊዎች ጋር መነጋገር ይቻላል።
* የእርስዎን መብት በተመለከተ የተቀዳውን ለማዳመጥ በስልክ **1800 959 353** ይደውሉ።
* IMHAን ማነጋገር እንዲችሉ የአእምሮ ጤና አገልግሎት ሰጪ፣ እንክብካቤ የሚያደርግ፣ የቅርብ ቤተሰብ አባል ወይም ሌላ ድጋፍ ሰጪ ሰራተኛን ይደውሉ፡፡

